ऑस्ट्रेलियाई खिलाड़ियों से भिड़े सहवाग  
सहवाग की पहले टेस्ट क्रिकेट मैच के दूसरे दिन ऑस्ट्रेलियाई तेज गेंदबाज जेम्स पैटिनसन और पीटर सिडल से तकरार हो गई।
भारतीय सलामी बल्लेबाज वीरेंद्र सहवाग की पहले टेस्ट क्रिकेट मैच के दूसरे दिन ऑस्ट्रेलियाई तेज गेंदबाज जेम्स पैटिनसन और पीटर सिडल से तकरार हो गई। यह घटना लंच के बाद चौथी गेंद पर घटी। जब पैटिनसन ओवर कर रहे थे सहवाग तब 16 रन पर थे। उन्होंने फाइन लेग पर गेंद खेली और रन के लिए दौड़ पड़े। पैटिनसन अपने फालोथ्रू के बीच में खड़े थे। रन पूरा करने के बाद गुस्साए सहवाग ने गेंदबाज को कुछ कड़े शब्द कहे। वह पैटिनसन की तरफ अपना बल्ला दिखाते हुए भी दिखे।   पैटिनसन ने भी गुस्से में उनका जवाब दिया। सिडल तब मिड ऑफ पर खड़े थे और वह भी इसमें शामिल हो गए। आखिर में अंपायर मारियास इरासमुस ने सहवाग को शांत रहने के लिए कहा।